كتبها حسين بن عاكول
بخليجي !!
دولة ألعراق ألفيدرالية الأتحادية سخرت كل قدراتها من أجل ضيوف عددهم ضئيل جداً
وصرفت أموال بكثر ألنمل !!!
وتشوفنا إحنا ألمدونين خابصين رويحتنه
عين غطى وعين وفراش !!!
وگفنا بألمطر علمود نستقبل كويتي ومايشتهينا بعيشة الله
ونطيناهم صوغة !!!
بيض عرب وجبن عرب وگيمر عرب وحلاوة نهر خوز !!
كلشي سهلت الدولة بخليجي !!
اول البارحة سايق منشأة حكومي يريد يجيب زوار ايرانيين من الشلامچة يدور على گاز لسيارته الحكومية
علمود ينقل زوار ألحسين الايرانيين وبفليساتهم !!
يگول اللتر بألف اشتريه ومامحصل !!
حكومة البصرا ألمحلية : وزير النفط : من افضل ؟؟؟؟؟
كويتي يهز بالمدرجات وننقله مجانا
لو زاير الحسين الي يلبي دعوة الله وبفليساته
آنا اريد افتهم
انتم ماتخافون الله
وشلون راح تقابلونه
يمعود شركة المسافرين والوفود بيها موظفين عدها عوائل
وهاي شركة تمويل ذاتي
شنو يصير اذا تنطوها گاز بسعر الدولة المصروف للاهالي
او توفرونه بكثرة بالمحطات !!
هاي غضبة للحسين وزوارة
ولي يريد يحاسبني ع صراحتي جبيله الحسين ورب الحسين